ddrg/super_eurlex huggingface dataset:
A Tanács határozata

(1991. november 18.)

az Elba védelmére létrehozott nemzetközi bizottságról szóló egyezmény megkötéséről

(91/598/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 130s. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

tekintettel a Tanács és a tagállamok kormányainak a Tanács keretében ülésező képviselői az Európai Közösség környezetpolitikájának és cselekvési programjának (1987–1992) folytatásáról és végrehajtásáról szóló, 1987. október 19-i állásfoglalására [4], valamint az Európai Közösségnek az említett állásfoglaláshoz csatolt negyedik környezeti cselekvési programjára (a továbbiakban "negyedik cselekvési program"),

mivel a negyedik cselekvési program a korábbi cselekvési programokat folytatva fő tevékenységi körei között sorolja fel a vízminőség javítását és a szennyezés csökkentését célzó figyelemmel kísérési és ellenőrzési tevékenységet;

mivel a negyedik cselekvési program a nemzetközi környezetvédelmi fellépésben való aktív részvételre hívja fel a Közösséget és tagállamait, és ennek keretei között különös figyelmet szentel a harmadik országokkal folytatott kétoldalú kapcsolatoknak;

mivel az Elba védelmére létrehozott nemzetközi bizottságról szóló, Magdeburgban 1990. október 8-án aláírt egyezmény különösen az Elba és vízgyűjtő területe szennyezésének megakadályozására – annyiban, amennyiben az ennek az egyezménynek a hatálya alá tartozik – a nemzetközi bizottság létrehozását írja elő;

mivel jelenleg a vízszennyezésről szóló Közösségi jogszabályok vonatkoznak az Elbára és mellékfolyóira, amennyiben azok a Németországi Szövetségi Köztársaság területén haladnak át;

mivel az egyezmény Közösség általi jóváhagyása szükségesnek látszik ahhoz, hogy a Közösség elérje egyik célkitűzését a környezet minőségének megőrzésével, védelmével és javításával kapcsolatban, az Egységes Európai Okmány rendelkezéseinek megfelelően;

mivel az említett egyezményt a Közösség nevében 1990. október 8-án aláírták,

A KÖVETKEZŐKÉPPEN HATÁROZOTT:

1. cikk

Az Elba védelmére létrehozott nemzetközi bizottságról szóló egyezményt a Tanács az Európai Gazdasági Közösség nevében jóváhagyja.

Az egyezmény szövegét csatolták e határozathoz.

2. cikk

A Tanács elnöke az Európai Gazdasági Közösség nevében tájékoztatja a Németországi Szövetségi Köztársaságot mint letéteményes országot arról, hogy az egyezmény hatálybalépéséhez szükséges előfeltételeket az egyezmény 18. cikke első albekezdésének értelmében a Közösség részéről teljesítették.

Kelt Brüsszelben, 1991. november 18-án.

a Tanács részéről

az elnök

J. E. Andriessen

[1] HL C 93., 1991.4.11., 10. o.

[2] HL C 158., 1991.6.17., 291. o.

[3] HL C 191., 1991.7.22, 21. o.

[4] HL C 328., 1987.12.7., 1. o.

--------------------------------------------------
A Tanács határozata

(1991. március 4.)

az állat-egészségügyi kiadásokról szóló 90/424/EGK határozat módosításáról

(91/133/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra [1] és különösen annak 24. cikke (1) bekezdésére,

tekintettel a Bizottság javaslatára,

mivel a 90/424/EGK határozat rendelkezései értelmében a Közösség pénzügyi hozzájárulást nyújthat az ahhoz a határozathoz mellékelt listában szereplő betegségek felszámolásához és figyelemmel kíséréséhez; mivel ez a lista a közösségbeli egészségügyi helyzet alakulásának figyelembevétele érdekében kiegészíthető és módosítható;

mivel a helyzet alakulására tekintettel a szarvasmarha ragadós tüdőlobját fel kell venni az említett listára annak érdekében, hogy közösségi pénzügyi hozzájárulásban lehessen részesülni olyan programok végrehajtásához, amelyek e betegség felszámolására és figyelemmel kísérésére irányulnak,

ELFOGADTA EZT A HATÁROZATOT:

1. cikk

A 90/424/EGK határozat mellékletének 1. csoportja a következő francia bekezdéssel egészül ki:

"– szarvasmarhák ragadós tüdőlobja"

.

2. cikk

Ennek a határozatnak a tagállamok a címzettjei.

Kelt Brüsszelben, 1991. március 4-én.

a Tanács részéről

az elnök

R. Steichen

[1] HL L 224., 1990.8.18., 19. o.

--------------------------------------------------
A Tanács határozata

(1991. március 18.)

a jutáról és jutatermékekről szóló, 1989. évi nemzetközi megállapodás Közösségi alkalmazásáról szóló értesítésről

(91/152/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 116. cikkére,

tekintettel a Bizottság javaslatára,

mivel a jutáról és jutatermékekről szóló, 1989. évi nemzetközi megállapodást [1] a Közösség és a tagállamok 1990. december 20-án aláírták;

mivel minden tagállam jelezte a megállapodás alkalmazására vonatkozó szándékát;

mivel a Közösségnek és tagállamainak tájékoztatniuk kell az Egyesült Nemzetek Szervezetének főtitkárát arról, hogy a megállapodást alkalmazni kívánják,

A KÖVETKEZŐKÉPPEN HATÁROZOTT:

1. cikk

A szükséges belső eljárások lefolytatását követően a Közösségnek és tagállamainak tájékoztatniuk kell az Egyesült Nemzetek Szervezetének főtitkárát arról, hogy a 40. cikk (3) bekezdésével összhangban történő hatálybalépése után importáló tagokként alkalmazni fogják a jutáról és jutatermékekről szóló, 1989. évi nemzetközi megállapodást.

2. cikk

A Tanács elnöke felhatalmazást kap arra, hogy kijelölje az értesítésnek az Európai Gazdasági Közösség nevében történő letétbe helyezésére jogosult személyeket.

Kelt Brüsszelben, 1991. március 18-án.

a Tanács részéről

az elnök

J.-C. Juncker

[1] HL L 29., 1991.2.4., 4. o.

--------------------------------------------------
A Tanács határozata

(1991. július 8.)

az Európai Gazdasági Közösség és Thaiföldi Királyság közötti, a textiltermékek kereskedelméről szóló megállapodás módosításáról szóló kölcsönösen elfogadott jegyzőkönyv ideiglenes alkalmazásáról

(91/478/EGK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az 1986. június 28-án parafált, az Európai Gazdasági Közösség és a Thaiföldi Királyság között létrejött, a textiltermékek kereskedelméről szóló megállapodást a megkötéséhez szükséges eljárások befejezéséig, a Közösség részéről a 87/460/EGK határozattal [1] összhangban, 1987. január 1-je óta ideiglenesen alkalmazzák;

mivel az 1988. április 21-i, az Európai Gazdasági Közösség és a Thaiföldi Királyság közötti kölcsönösen elfogadott jegyzőkönyv [2] alapján a felek megállapodtak abban, hogy kiegészítő fenntartott mennyiségeket vezetnek be a 4. és 5. kategóriába tartozó textilekre;

mivel a Harmonizált Rendszer bevezetésére tekintettel, az 1986. évi textilmegállapodás biztosítja annak a lehetőségét, hogy bizonyos kategóriák kontingenseinek mennyiségi kiigazításait újra megvizsgálják;

mivel a Közösség és Thaiföld közötti megbeszéléseket követően, 1990. szeptember 26-án egy kölcsönösen elfogadott jegyzőkönyvet parafáltak a textilmegállapodásban rögzített, a 4. és 5. kategória termékeire vonatkozó alapkontingenseknek a kiegészítő fenntartott mennyiségekkel, 1989. január 1-jei hatállyal történő összevonásáról;

mivel az 1986. évi textilmegállapodás és az 1988. március 25-i [3] és az 1988. április 21-i kölcsönösen elfogadott jegyzőkönyvek megkötéséhez szükséges eljárások befejezésig, az 1990. szeptember 26-i kölcsönösen elfogadott jegyzőkönyvet 1990. szeptember 26-i hatállyal ideiglenesen kell alkalmazni a Thaiföldi Királyság részéről való viszonosságon alapuló ideiglenes alkalmazás esetén,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Thaiföldi Királyság között létrejött, a textiltermékek kereskedelméről szóló megállapodást módosító, 1990. szeptember 26-i kölcsönösen elfogadott jegyzőkönyvet 1990. szeptember 26-i hatállyal ideiglenesen kell alkalmazni az annak megkötéséhez szükséges eljárások befejezéséig és a Thaiföldi Királyság részéről való viszonosságon alapuló ideiglenes alkalmazás esetén.

A kölcsönösen elfogadott jegyzőkönyv szövegét csatolták e határozathoz.

2. cikk

A Tanács felkéri a Bizottságot, hogy szerezze meg Thaiföld kormányának hozzájárulását az 1. cikkben említett kölcsönösen elfogadott jegyzőkönyv ideiglenes alkalmazásához és értesítse erről a Tanácsot.

Kelt Brüsszelben, 1991. július 8-án.

a Tanács részéről

az elnök

W. Kok

[1] HL L 97., 1988.4.14., 1. o.

[2] HL L 95., 1989.4.8., 30. o.

[3] HL L 95., 1989.4.8., 28. o.

--------------------------------------------------
A Bizottság határozata

(1991. december 3.)

az ANIMO számítógépes hálózat révén továbbítandó üzenetek mintájának létrehozásáról

(91/637/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 91/496/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikke (3) bekezdésére,

mivel 1991. július 19-én a Bizottság elfogadta az állat-egészségügyi hatóságokat összekötő számítógépes hálózatról (ANIMO) szóló 91/398/EGK határozatot [3];

mivel a hálózat zökkenőmentes működése érdekében az illetékes állat-egészségügyi hatóságok által továbbítandó üzenetek mintáját létre kell hozni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az ANIMO számítógépes hálózat segítségével továbbított üzenetnek meg kell felelnie a mellékletben megadott mintának.

2. cikk

E határozatot 1992. december 31. előtt felül kell vizsgálni az állat-egészségügyi szabályok és különösen a tanúsítási követelményeket érintő szabályok fejlődésére figyelemmel.

3. cikk

Ennek a határozatnak a tagállamok a címzettjei.

Kelt Brüsszelben, 1991. december 3-án.

a Bizottság részéről

Ray Mac Sharry

a Bizottság tagja

[1] HL L 268., 1991.9.24., 56. o.

[2] HL L 224., 1990.8.18., 29. o.

[3] HL L 221., 1991.8.9., 30. o.

--------------------------------------------------

MELLÉKLET

ÜZENETMINTA

1. Továbbítás dátuma

2. Származás

- Országkód – egység kódja

- Egészségügyi bizonyítvány

- Száma

- Dátum

- A bizonyítványt aláíró állatorvos neve

3. Rendeltetési hely

- Országkód – egység kódja

- Címzett, valamint a rendeltetési hely címe

4. Áru

- Típus – kód

- Darab/mennyiség

5. A szállítás módja

- A szállítóeszköz fajtája (teherautó, vonat, repülőgép, hajó stb.)

- A szállítóeszköz azonosítása (teherautó rendszáma, vagonszám, járatszám, vízi jármű neve, konténerszám stb.)

6. Megjegyzések

[Különösen az állat-egészségügyi határállomásokra vonatkozóan: az állatok és a termékek eredete.]

--------------------------------------------------
A Bizottság határozata

(1991. május 2.)

Ausztráliának az Erwinia amylovora (Burr.) Winsl. et al. károsító szervezettől mentes területként történő elismeréséről

(91/261/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 91/27/EGK bizottsági irányelvvel [1] módosított, a növények vagy növényi eredetű termékek károsító szervezeteinek a tagállamokba történő behurcolása elleni védekezési intézkedésekről szóló, 1976. december 21-i 77/93/EGK tanácsi irányelvre [2], és különösen annak III. melléklete B. részének (10) bekezdésére,

mivel a 77/93/EGK irányelv rendelkezései szerint az északi féltekéről való származás esetén április 16-tól október 31-ig, a déli féltekéről való származás esetén november 1-től április 15-ig bizonyos nemzetségekbe tartozó növényeket – a gyümölcsök és vetőmagok kivételével – nem lehet behozni az egyes tagállamokba olyan területekről vagy régiókból, amelyek nem kerültek elismerésre Erwinia amylovora (Burr.) Winsl. et alkárosító szervezettől mentes területként vagy régióként;

mivel az Ausztrália által átadott hivatalos információkból úgy tűnik, hogy a fent említett károsító szervezet nem fordul elő ebben az országban, és hogy Ausztrália régóta szigorúan tiltja az e károsító szervezetet esetleg behurcoló növények és növényi termékek behozatalát;

mivel emiatt megállapítható az, hogy nem áll fenn az említett károsító szervezet elterjedésének veszélye;

mivel e határozat nem sérti az olyan későbbi észleléseket, amelyek azt mutatják, hogy az említett károsító szervezet jelen van ebben az országban;

mivel a Bizottságnak biztosítania kell azt, hogy Ausztrália évente elérhetővé tegye az összes technikai adatot, amelyek a fent említett helyzet felméréséhez szükségesek;

mivel az e határozatban meghatározott intézkedések összhangban vannak a Növény-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Ausztráliát az Erwinia amylovora (Burr.) Winsl. et alkárosító szervezettől mentesnek kell tekinteni.

2. cikk

Ennek a határozatnak a tagállamok a címzettjei.

Kelt Brüsszelben, 1991. május 2-án.

a Bizottság részéről

Ray Mac Sharry

a Bizottság tagja

[1] HL L 16., 1991.1.22., 29. o.

[2] HL L 26., 1977.1.31., 20. o.

--------------------------------------------------
A Tanács határozata

(1991. december 19.)

a védjegyekre vonatkozó tagállami jogszabályok közelítéséről szóló 89/104/EGK irányelv alkalmazására vonatkozó nemzeti rendelkezések hatálybaléptetése időpontjának elhalasztásáról

(92/10/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a védjegyekre vonatkozó tagállami jogszabályok közelítéséről szóló 89/104/EGK első tanácsi irányelvre [1], és különösen annak 16. cikkének (2) bekezdésére,

tekintettel a Bizottság javaslatára,

mivel a 89/104/EGK irányelv 16. cikkének (1) bekezdése alapján a tagállamok hatályba léptetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek legkésőbb 1991. december 28-ig megfeleljenek;

mivel ezen irányelv 16. cikkének (2) bekezdése alapján a Tanács, a Bizottság javaslatára, minősített többséggel eljárva, legkésőbb 1992. december 31-ig elhalaszthatja az említett cikk (1) bekezdésében előírt időpontot;

mivel ezt a kivételes rendelkezést az említett irányelvbe annak biztosítására illesztették be, hogy az irányelv alkalmazására kiadott nemzeti rendelkezések hatálybalépésének időpontja lehetőleg egybeessen azzal az időponttal, amikortól a közösségi védjegybejelentések benyújtása lehetővé válik;

mivel a Bizottságnak a közösségi védjegyről szóló tanácsi rendeletre vonatkozó javaslatát [2] még nem fogadták el; mivel ez a rendelet várhatóan rövid időn belül elfogadásra kerül;

mivel ezért, a fentiekben említett cél könnyebb megvalósítása érdekében, helyénvalónak tűnik a 89/104/EGK irányelv 16. cikke (1) bekezdésében előírt időpont elhalasztása 1992. december 31-ig;

mivel a belső piac kiteljesítése érdekében kitűzött célokat ezen elhalasztás ellenére változatlanul tiszteletben kell tartani,

ELFOGADTA EZT A HATÁROZATOT:

1. cikk

A 89/104/EGK irányelv 16. cikkének (1) bekezdésében megállapított időpont helyébe 1992. december 31. lép.

2. cikk

Ennek a határozatnak a tagállamok a címzettjei.

Kelt Brüsszelben, 1991. december 19-én

a Tanács részéről

az elnök

P. Dankert

[1] HL L 40., 1989.2.11, 1. o.

[2] HL C 351., 1981.12.31., 1. o. és HL C 230., 1984.8.31, 1. o..

--------------------------------------------------
A Bizottság határozata

(1992. március 9.)

a lófélék behozatala céljából egyes harmadik országok régiókba sorolásáról szóló 92/160/EGK bizottsági határozat módosításáról

(92/161/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 91/496/EGK irányelvvel [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 13. cikke (2) bekezdésére,

mivel a legutóbb a 92/160/EGK bizottsági határozattal [3] módosított 79/542/EGK tanácsi határozat [4] megállapította a tagállamok által szarvasmarhafélék, sertések, lófélék és friss hús – beleértve a húsipari termékeket is – behozatalára feljogosított harmadik országok jegyzékét;

mivel a 92/160/EGK bizottsági határozat megállapította a lófélék behozatala céljából a fent említett jegyzékben szereplő egyes harmadik országok régiókba sorolását;

mivel Oroszország területének egyes részei eleget tesznek a szükséges feltételeknek, mivel ezért helyénvaló Oroszországot felvenni a 92/160/EGK határozat mellékletébe;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/160/EGK határozat melléklete a következő szöveggel egészül ki:

"Oroszország

az Ural hegységtől nyugatra fekvő területek"

.

2. cikk

Ennek a határozatnak a tagállamok a címzettjei.

Kelt Brüsszelben, 1992. március 9-én.

a Bizottság részéről

Ray Mac Sharry

a Bizottság tagja

[1] HL L 268., 1991.9.24., 56. o.

[2] HL L 224., 1990.8.18., 42. o.

[3] HL L 29., 1992.3.18., 27. o.

[4] HL L 146., 1979.6.14., 15. o.

--------------------------------------------------
A Tanács határozata

(1992. március 16.)

az Európai Gazdasági Közösség és az Uruguayi Keleti Köztársaság között létrejött, az együttműködésről szóló keretmegállapodás megkötéséről

(92/205/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösségnek – a külgazdasági kapcsolatai területén kitűzött céljai elérése érdekében az Uruguayi Keleti Köztársasággal kötött, az együttműködésről szóló keretmegállapodást jóvá kell hagynia,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Uruguayi Keleti Köztársaság között létrejött, az együttműködésről szóló keretmegállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 25. cikkében előírt értesítést a Tanács elnöke küldi meg [3].

3. cikk

A tagállamok képviselőinek támogatásával a Közösséget a Bizottság képviseli a megállapodás 21. cikke által létrehozott vegyes bizottságban.

4. cikk

Ezt a határozatot az Európai Közösségek Hivatalos Lapjában ki kell hirdetni és ez a határozat a kihirdetésének napján lép hatályba.

Kelt Brüsszelben, 1992. március 16-án.

a Tanács részéről

az elnök

Jorge Braga De Macedo

[1] HL C 228., 1991.9.3., 20. o.

[2] 1992. február 14-i vélemény (a Hivatalos Lapban még nem tették közzé).

[3] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság határozata

(1992. június 24.)

a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelv III. mellékletének a baromfi vakcinázási feltételeinek tekintetében történő módosításáról

(92/369/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 91/496/EGK irányelvvel [1] módosított, a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre [2] és különösen annak 34. cikkére,

mivel a 90/539/EGK irányelv III. melléklete előírja, hogy a Közösségen belüli kereskedelemre szánt baromfit olyan oltóanyaggal kell vakcinázni, amely megfelel az Európai gyógyszerkönyv követelményeinek;

mivel számos, a tagállamokban jelenleg használt baromfi-oltóanyagra vonatkozóan az Európai gyógyszerkönyv még nem tartalmaz monográfiát;

mivel kívánatos az említett mellékletet úgy módosítani, hogy engedélyezze az olyan oltóanyagok használatát is, amelyeket az Európai gyógyszerkönyv monográfiái nem tartalmaznak;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 90/539/EGK irányelv III. mellékletének helyébe e határozat melléklete lép.

2. cikk

Ennek az irányelvnek a tagállamok a címzettjei.

Kelt Brüsszelben, 1992. június 24-én.

a Bizottság részéről

Ray Mac Sharry

a Bizottság tagja

[1] HL L 268., 1991.9.24., 56. o.

[2] HL L 303., 1990.10.31., 6. o.

--------------------------------------------------

MELLÉKLET

III. MELLÉKLET

A BAROMFI VAKCINÁZÁSI FELTÉTELEI

1. A baromfi vagy a keltetőtojást termelő baromfiállomány vakcinázására használt oltóanyagnak azon tagállam illetékes hatósága által kiadott forgalombahozatali engedéllyel kell rendelkeznie, amelyben az oltóanyagot használják.

2. A Newcastle-betegség elleni oltóanyagnak rutin vakcinázási programok keretében történő használatára vonatkozó szempontokat a Bizottság határozhatja meg.

--------------------------------------------------
A Tanács határozata

(1992. július 20.)

a természetes gumiról szóló, 1987. évi nemzetközi megállapodás megkötéséről

(92/396/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 116. cikkére,

tekintettel a Bizottság javaslatára,

mivel az Integrált Áruprogram – 93 (IV) határozat – keretében tárgyalt, az Egyesült Nemzetek negyedik Kereskedelmi és Fejlesztési Konferenciáján elfogadott, a természetes gumiról szóló, 1987. évi nemzetközi megállapodás 1988. december 29-én ideiglenesen hatályba lépett;

mivel a Közösség és legtöbb tagállama 1988. december 22-én bejelentette a megállapodás általuk történő ideiglenes alkalmazását;

mivel a természetes gumiról szóló nemzetközi megállapodás célja többek között a természetes gumi árának a hosszú távú piaci trendek eltorzítása nélküli stabilizálásához történő hozzájárulás, valamint a termékhez kapcsolódó kereslet és kínálat kiegyensúlyozott növekedésének biztosítása;

mivel az ideiglenes alkalmazással élő tagok számára lehetővé kívánja tenni a megállapodás ratifikációját, elfogadását, illetve jóváhagyását, a Nemzetközi Természetes-gumi Tanács az okiratok letétbe helyezésére rendelkezésre álló határidőt 1992. december 31-éig meghosszabbította;

mivel minden tagállam jelezte a megállapodás alkalmazására irányuló szándékát;

mivel a megállapodást jóvá kell hagyni;

mivel a Közösségnek és tagállamainak a megállapodás elfogadásáról egyidejűleg tájékoztatniuk kell az Egyesült Nemzetek Szervezetének Főtitkárságát,

A KÖVETKEZŐKÉPPEN HATÁROZOTT:

1. cikk

A természetes gumiról szóló 1987. évi nemzetközi megállapodást az Európai Gazdasági Közösség részéről a Tanács jóváhagyja.

Az Európai Gazdasági Közösségnek és tagállamainak legkésőbb 1992. december 31-éig az Egyesült Nemzetek Szervezetének Főtitkárságán egyidejűleg letétbe kell helyezniük a megállapodást megerősítő, elfogadó, illetve jóváhagyó okiratot.

A megállapodás szövegét csatolták a 88/107/EGK határozathoz [1].

2. cikk

A Tanács elnöke felhatalmazást kap, hogy kijelölje a jóváhagyó okirat letétbe helyezésére a Közösség részéről felhatalmazott személyt.

Kelt Brüsszelben, 1992. július 20-án.

a Tanács részéről

az elnök

D. Hurd

[1] HL L 58., 1988.3.3., 18. o.

--------------------------------------------------